กกต.ประกาศ รับรอง ส.ส. บัญชีรายชื่อ พบมี 26 พรรคได้รับการจัดสรร ส.ส.
กกต.ประกาศ รับรอง ส.ส. บัญชีรายชื่อ พบ มี 26 พรรคได้รับการจัดสรร ส.ส. ขณะที่พรรคเพื่อไทย มี ส.ส. เขตเกินจำนวน ส.ส. พึงมี จึงไม่มี ส.ส. บัญชีรายชื่อแม้แต่ที่นั่งเดียว        นายแสวง บุญมี รองเลขาธิการ กกต. แถลงประกาศผลการคำนวณ ส.ส.บัญชีรายชื่อแล้ว พบ มีจำนวน 26 พรรค ได้รับการจัดสรร ส.ส. แบบบัญชีรายชื่อ ตามสูตรคำนวณของกรรมการร่างรัฐธรรมนูญ , และตามมาตรา 128 ของ พระราชบัญญัติประกอบรัฐธรรมนูญว่าด้วยการเลือกตั้ง ส.ส. รวม มี ส.ส. บัญชีรายชื่อ 149 คน เนื่องเป็นการคำนวณจากผลคะแนนของ ส.ส. เขต ที่ประกาศไม่ครบทุกเขต ตามมาตรา 129 ของกฎหมายเลือกตั้ง ส.ส. โดยพรรคเพื่อไทยเป็นพรรคที่ได้ ส.ส.เขต เกินจำนวน ส.ส.พึงมีแล้ว จึงไม่ได้รับการจัดสรร ส.ส.บัญชีรายชื่ออีก        โดยผลการคำนวณ พรรคพลังประชารัฐ 18 คน //พรรคอนาคตใหม่ 50 คน //พรรคประชาธิปัตย์ 19 คน //พรรคภูมิใจไทย 12 คน //เสรีรวมไทย 10 คน //พรรคชาติไทยพัฒนา 4 คน //พรรคเศรษฐกิจใหม่ 6 คน //ประชาชาติ 1 คน //เพื่อชาติ 5 คน//รวมพลังประชาชาติไทย 4 คน//ชาติพัฒนา 2 คน//พลังท้องถิ่นไทย 3 คน//รักผืนป่าประเทศไทย 2 คน//พลังปวงชนไทย 1 คน//พลังชาติไทย 1 คน// ประชาภิวัฒน์ 1 คน//พรรคไทยศรีวิไลย์ 1 คน// พลังไทยรักไทย 1 คน//ครูไทยเพื่อประชาชน 1 คน//ประชานิยม 1 คน//ประชาธรรมไทย 1 คน//ประชาชนปฏิรูป 1 คน//พลเมืองไทย 1 คน//ประชาธิปไตยใหม่ 1 คน//พลังธรรมใหม่ 1 คน และ//ไทรักธรรม 1 คน รวม 149 คน        ทั้งนี้ เปิดให้ผู้ที่ได้รับการประกาศรายชื่อเดินทางมารับหนังสือรับรองการเป็น ส.ส. แบบบัญชีรายชื่อ ได้ที่ สำนักงาน กกต. ชั้น 2 ในเวลา 08.30 -16.30 น. ได้ตั้งแต่วันนี้เป็นต้นไป โดยไม่เว้นวันหยุดราชการ ซึ่งสามารถตรวจสอบรายชื่อผู้ที่ได้รับการประกาศรับรองที่เว็บไซต์ราชกิจการนุเบกษา และเว็บไซต์ สำนักงาน กกต.